title: Everest
text: L'Everest ye a tuca más alta d'o mundo, con 8.844,43 metros d'altaria, anque seguntes beluns 8.846, 8.848 m y atros 8.850 m., ye situata en a cordelera d'o Himalaya t fa de muga entre Nepal y o Tíbet (China). En nepalés a tuca se diz Sagarmatha (सगरमाथा, a frent d'o cielo), y en tibetano Chomolangma u Qomolangma (a mai de l'universo), d'o qualo deriba o chinés 珠穆朗玛峰 (en transcripción pinyin: Zhūmùlǎngmǎ Fēng). O nombre Everest le'n dió Sir Andrew Waugh, o topografo cheneral britanico d'a India, en honor d'o suyo predecesor Sir George Everest.
  
  Zaguerament ye un puesto turistico muito important ta Nepal mas que mas de presonas que puyan a la suya tuca, isto ye un problema por os conflictos que se cheneran entre a as presonas, y a vasura que deixan istas, se estima que cada presona chenera 5,5 kilos de vasura por o que o gubierno de Nepal regula que cada presona que puye tién que baixar ueito kilos de vasura baixando 2,5 kilos que deixaron atras presonas anteriorment. O Gubierno de Nepal ha creyato un cuerpo de seguridat de Montanya ta velar o cumplimiento d'as leis y normas d'a muntanya.
  
  A zona d'a muerte 
  En l'Everest ye considerata a zona d'a muerte os zaguers 850 m de puyata por as suyas condicions climatolochicas, especialment por a nueit en a que a temperatura baixa muito y conchela cualsiquier parti d'o cuerpo descubierta, a mas a mas a nieu ye conchelata y a velocidat d'o viento muitas vegadas ye superior a os 100 km/h con o consiguient periglo de resbalizar y despenyar-se.
  
  En ista zona han muerto mas de 250 presonas d'as que muitas no han estau rescatatas por a dificultat de fer-lo y muitas atras, circa de 200, no han estau trobatas. A beluns d'ells los deixan redolar por as versants enta baixo ta que no se veigan, atros por a suya dificultat ta fer-lo encara son en o mesmo puesto y posición d'o diya d'a suya muerte y son conoixitos con embotadas y utilizatos como referencia ta puyar o baixar d'a muntanya. Son muit conoixitos o Botas Verdes y o Saludador pero mientres a puyata pueden ver-se más de 40 cadavers.
  
  Ista zona tamién ye un puesto a on cualsiquier cosa inútil ye deixata por o suyo peso, por lo que ye una zona plena de vasura y botellas d'oxicheno utilizatas por os alpinistas ta respirar en a puyata y una vegada vuidas son albandonatas en o lugar.
  
  Filmografía 
  O Everest por estar a tuca con mas altaria d'o mundo ye un puesto intresant ta fer cintas documentals y esplanicar a suya naturaleza o bellas historias de chent que hi puyó u querió arribar a la suya tuca. Tamién ye un buen scenario natural ta atras cintas d'entretenera como Everest una cinta de 2015.
  
  Vinclos externos 
  
    Información d'o Everest.
  
  Referencias 
  
  Montanyas d'o Tíbet
  Montanyas de Nepal
  Ueitomils
  Montanyas de l'Himalaya
  Scenarios naturals de cine